OpenLLM-France/wikimedia huggingface dataset:
# Avisio an Aviel

| ◄ Ar gaou | Avisio an Aviel | Ar jugeamant temerer ► |
Ar Chonsaillo pe an alio eus an Aviel eo ar voyen da barveni d’ar berfection gristen. Impossubl eo bezàn salvet ep observi ar gourc’hemeno, en em sauvetaat a eller ep accomplissàn an alio, eus a bere ar principalàn eo,
1°. Renonç d’ar bed evit heuil J. C, peini so en cals a occasiono ur gourc’hemen.
2. An eil ali eus an Aviel eo ar baourantez volontær, da laret eo ar renonçamant da vado ar bed-man evit imitàn paourantez J. C.
3. Ar chastete perpetuel pe ar renonçamant d’ar briedeles evit beva er chastete epad ar vuez.
4°. An obeissanç pe ar renonçamant d’on bolonte evit heuil hini ur Superieur da beini en em soumetomp.
Ar pratiq eus an alio-se eus an Aviel a ra ar stad religius ; mæs pep hini er bed a ell hac a dle o fraticàn, da viana ul lod aneze, hervez e stad, e ners ha graç Doue.
# Azenorig C’hlas

    Ur bajenn disheñvelout eo homañ, da lavarout eo ur roll testennoù hag a zo damheñvel o anv. Bremañ e c'hallit dibab ennañ an destenn emaoc'h o klask.
Er Barzhaz Breizh, gant Kervarker :
* Azenorik-c’hlaz (1846)
* Azenorik-c’hlaz (1867)
* Azenorik-c’hlaz (1883)
# Badéour santel

| ◄ O prièd Jesus-Chrouist | Badéour santel | Anfin, ô Princèd ► |
* Badéour santel, ne hortet quet pêlloh,
* Sentet doh hou mæstr, doh Jesus Doué ha dén,
* E houlen hiniw bout badéet dré-z-oh
* É deur er Jourdén.
* Ne véritet quet distaguellein boteu
* En hani e za hiniw d’hou supliein,
* Èl a pe vehé goleit a béhedeu,
* D’er purifiein.
* Er Sperèd-Santel e zischen ag en né,
* En Tad éternel e hra cleuèt é voéh,
* Jesus zou én deur, èlcen en hum ziscoé
* En Drindèd abéh.
* Avel guet er bis, hui e zisco en Oén
* E zeli imbèr, én ur scùil ol é hoaid
* Eit feahein Satan ha délivrein mab-dén,
* Dismant er péhèd.
* Hui e lar quentéh d’er ré hou ç’hélié
* Cheleu doh Jesus, Mab en Tad éternel,
* Ha hui e ven bout, eit ma cresquou gloër Doué,
* Én ur stad izel.
* N’en dé quet erhoalh ma hoès discoeit hon fé
* Dré oevreu santel, rac ma hoès condannet
* Péhèd lous Hérod, hui e rei hou puhé
* Quênt Salvér er bed.
* Rezei ol en doar de inourein guet joé,
* En Tad, hag er Mab hag er Sperèd divin,
* D’en Drindèd santel, tri person én un Doué
* Gloër de virhuiquin.
* J. G.
# Buhez ar Sent/1912/Itron-Varia an Erc’h

| ◄ Dominik | Itron-Varia an Erc’h | Jezus-Krist war Mene Thabor  ► |
En amzer ar pab Liber (352-366), daou bried pinvidik eus noblanz vras Rom a oa chomet hep bugale hag i war an oad ; n’o devoa den eus o ligne da berc’hennan o madou goude o maro. Setu ma savas en o spered ar zonj d’ober o heritourez eus ar Werc’hez Vari. Goulenn a rejont diganti, dre bedennou kalonek, merkan en eun doare bennak peseurt impli a c’hoantae a vije grêt eus an heritach a lezent ganti. Ar Werc’hez a selaouas o feden hag a roas d’eze da anaout he mennoz dre eur burzud eus ar re gaeran.
E oad neuze en deveziou kentan a viz eost, er mare ma ve ar brasan tomder en kêr Rom. Enn nozvez, eul loden eus tosen Eskilin a oe goloet a erc’h. En nozvez-ze ive, an daou bried a oe kemennet d’eze, dre o c’housk, sevel gant o madou eun iliz en enor d’an Itron-Varia war an dachen a weljent goloet a erc’h.
An de war-lerc’h ar beure, ar patrisian a oe mall gantan mont da gât ar pab Liber evit rei d’ezan da anaout ar burzud c’hoarvezet hag ar gemennadurez en devoa bet dre e gousk. Ar pab ne oe ket souezet, rak bet en devoa e-unan eun hevelep hunvre en noz. Gant ar prosesion hag eur bobl a dud, en kreiz ar c’hantikou hag ar pedennou, e pignas war dosen Eskilin hag e verkas plas an iliz a dlee bezan savet. Ar patrisian Yan hag e bried a reas an holl frêjou.
War-dro pevar-ugent vla goude, ar pab Sixt III (422-440) a reas he neveât. Meur a hano a oe roët d’ezi da gentan : bazilik ar pab Liber ; Itron-Varia-ar-C’hraou, abalamour ma oe miret enni fors relegou eus kraou Bethléem. Mes dre ma oa en Rom kalz ilizou gwestlet d’an Itron-Varia, evit merkan e oa houman dreist ar re-all, e oe roët d’ezi an hano a iliz-veur Santez-Mari. An hano-ze he deus miret betek an de hirie. Bep bla, d’ar bemp a viz eost, e ve grêt gouel dedi an iliz-ze ha gouel mirakl an erc’h.
# Buhez ar Sent/1837/Blæs

| ◄ Purification ar Verc’hes Vari | Blæs | Andre Corsin  ► |
Sant Blæs, guinidic eus an Armenii, a vilitas en e yaouanctis istim an oll dud honest dre e vuez reglet mad, hac ispicial dre e zevotion exemplus hac edifiant.
Goude beza graet e studi gant enor ha gant meuleudi, en ur ober reflexion quen var an infirmiteou da bere eo sujet an den, ha var ar ber amser eus ar vuez-mâ, quen var an eürusdet hac an eternite eus ar vuez a behini e jouisser en Eê, e quemeras ar resolution da guitaat ar bed, evit songeal hebquen en e silvidiguez. Mæs an Escop eus ar Guær a Sebast o veza deut da vervel er mare-ze, e voe choaset evit derc’hel e blaç.
Peb-unan a gavas en Escop santel-mâ ur Pastor hac un Tad ; un exempl hac ur c’honductor assur. Beza en devoa, evit e bopl, ur garantez vras, ha caret e oa ive meurbet gant an oll.
Cousgoude an inclination a sante bepret evit ar solitud, a reas dezâ erfin ober an diles eus e garg, evit en em retira var ur menez taust da guær, en ur c’havarn a gavas eno. Ebars er solitud-se e laboure d’en em santifia muy-oc’h-muy bemdez dre an oræsoun ha dre ar vortification. Ne chomas quet eno pell amser, na goumanças an dud da zont a bep-tu d’e gaout evit goulen digantàn ar remed eus o c’hlènvejou corporel ha spirituel ; hac oll e recevent ar pez a c’houlennent.
Ar Gouarner eus a Gapadoç, o veza deut d’ar Guær a Sebast, dre urz an Ampalaer Licinius, evit lacaat ar gristenien d’ar maro, a reas digaç ar sant-mâ dirazân, hac a ordrenas dezàn sacrifia d’an doueou. Ar Sant o veza reuset e ober, gant ur gouraich din eus e garacter, an Tirant a reas e voal-dreti a dauliou bas hac e gundui d’ar prison. Eno e rentas ar yec’het da gals a dud clàn pere a zeue d’e gaout.
E creiz ar foul e voe guelet ur vam disolet bras, pehini, leun a fizianç en e bedennou, a zeuas da lacaat ehars e dreit he mab-unic, pehini a voa prest da vervel gant un drên arretet en e c’houzoug. Sant Blæs, touichet o velet ar stad trist eus ar c’houadur hac an daëlou, eus e vam, en em lequeas var e zaoulin, hac o sevel e zaoulagat hac e zaouarn etrezec an eê, e lavaras : Pliget gueneoc’h ; Tad a visericord ha Doue a bep consolation, chezlaou ar beden humbl eus ho servicher, ha renta d’ar c’hrouadur-mâ ar yec’het, evit ma aznavezo an oll ne deus nemedoc’h a guement a ve Mestr var ar maro ha var ar vuez. Querquent ha ma achuas e beden, e voe pare ar c’hrouadur. Abaoue ar miracl-se e touguer e peb-lec’h nn devotion bras da Sant Blæs, hac er peder ispicial evit an drouc gouzoug.
Ur Miracl quer caër, pehini a dlie touch ha teneraat calon ar Gouarner, ne reas nemet e galedi davantaich. An tirant-se, goude beza graet dispenn corf ar Sant gant ur gribin houarn, a ordrenas erfin e zibenna. E verzerinti a erruas er bloaz eus hor Salver Jesus-Christ 316.
Mad eo enori ar Sænt hac o fidi, pa zeu Doue da accordi deomp alies, dre o intercession ha dre o milidou, ar pez a c’houlennomp digantâ. Doue en deus-èn græt el Lesen ancien, e ober a ra el Lesen nevez, hac e c’hreet en deus e faver Sant-Blæs. En em adressit eta d’ar Sant-mâ, ha pidit-èn en ho poaniou hac en ho clènvejou ; mæs goulennit dreist pep-tra ar c’hraç da veza dilivriet a glènvejou hoc’h ene.
# Ewit frealzi kerent kristen

| ◄ Martoloded ar « Latouch-Trevill » | Ewit frealzi kerent kristen | Klemmo ha peden eur glanvourez yaouank ► |
* Eun de, ’n eur dreuji eun draouien,
* E welis eur lilien
* E-kichen eur voudennad spern,
* Bleunio gwen enni a-vern.
* — « O bleuen, rouanez ar bleun
* « Sur-mad te a pezo keun,
* « ’Wit bean ebarz an draouien
* « ’Us d’ar spern savet da ben.
* « Ma koueez e vi piket
* « Hag e kolli da gened ! » (diou wech).
* Ar lilien d’in a laras :
* « Marteze, kouein warchoaz ;
* « Mes ar bleun ’zo en o c’haeran,
* « Bean piket nan hallan ! »
* « O lilïen, bleun dispar,
* « Touez holi bleunio an douar !
* « N’ouzout ket, siouaz ! ’pez a gus
* « Er bleun muian lugernus :
* « En o c’hreiz eun daken dour !
* « Dindanê piko treitour ! »
* E kichen eur c’hoad bras meurbet
* En draouien em oa gwelet
* Ar lilien savet he fen
* ’Us deur voudennad spern gwen
* Pa distrois ne gavis ken
* Ar lilien en draonien !
* Ne welis ebarz ar c’hlazen
* ’Met roujo treid dierc’hen ;
* Ha gliz-beure tro-war-dro,
* O lugerni ’vel daero.
* Krouer an Nenv hag an douar
* A ra pep tra ’wit e c’hloar ;
* Pa gav bleun kaer en hon zraouien,
* E tiskoue ’ve o ferc’hen.
* E Vam zantel, Mam d’ho pugel,
* Eo ’zo bet, a den-askel,
* O kerc’het, ebarz an draouien
* Ar lilien koant ha gwen,
* ’Wit he c’has d’ar Baradoz,
* ’Lec’h eman ouz ho kortoz.
# Ewit de-ha-bla eur vam

| ◄ Bugale kollet o mam gante | Ewit de-ha-bla eur vam | Peden ar bugel ► |
* Pac’h a, a-dreuz d’an amzer dremenet,
* Spered an den ’trezek kerent karet,
* Kerent galvet gant Doue d’ar bed-all,
* Na vad a ra er gerent-se sonjal !
* Ma hall ar marv hon harz da vriatan
* Korfo ar re-ze diskaret gantan,
* N’hall ket troc’han chaden ar garante
* A stag bepret hon c’halon oute !
* Ha pa digoue de-ha-bla ar maro,
* En eur lakat ’n hon daoulagad daero,
* An dewez-ze a ra d’imp c’hoaz gwelet
* Ar gerent vad hon deus, siouaz, kollet.
* Hag hon daouarn war hon c’halon juntet,
* Hon daoulagad ’trezek an Nenv troet,
* E kavomp levenez en eur sonjal
* En ine karet, breman er bed all.
* Ya, hunvreal en ine tremenet,
* Er c’homjo, hag er zello kizellet
* ’N hon c’halon, pa oa en par ar maro,
* Ze ’denn esperanz da heul an daero.
* De meurbet kri, pa welec’h o vervel
* Ho mam dener, ken sod gant he bugel !
* Re vat e oa, ’wit ’ve ket ’kreiz ar gloar
* Ar vam ’garac’h kement war an douar !
# Explication an bedervet figuren

| ◄ Trivet cantic | Explication an bedervet figuren | Arguamant ar bêvare cantic ► |
Ar Profet a zo azezet var ruinou an Templ, stad un den mantret. Teuler a ra eul lagad a druez var coz-mogueriou Jerusalem, pere a zivogued c’hoaz . E zaouarn a so savet entrezec an ên, hac ar stravill a zo pintet var e visach : guelet a rêr eur restad eus a golonadennou superb an Templ, ar jarl en peini en em burifie ar Judevien, ha mercou patant pere a anonç ar gaerentez hac ar magnificanç eus a di hor Zalver. Dindan treid Jeremi e zeus mein marbr distaguet, colonennou ranverset, goloennou brizet, figuriou brizillonet, hac a bep seurt traou precius, fraillet ha disperset. Ebars er fonç, ec’h appercever ar flammou o sortial c’hoas eus a zecombrou kêr, peini a zo cazi oll reduizet e poultr hac e ludu.
                         Et videns civitatem, flevit super eam.
                               Luc. ch. 19. v. 41.
# Ewit ar vro

* Pep-hini d’he vrò a em dle.
* Ezom’ deûz euz he bugale,
* Hag hirie e teu d’ho gerwel :
* Demp, rèd eo trec’hi, pe verwel !
* War-za ! war-za ! potred-vad Breiz,
* Wit harpa ho prò hag ho feiz !
* Ann daero en hor daoulagad,
* Kimiadomp diouz mamm ha tad,
* Hag ar gêrig lec’h omp ganet,
* Hag iwe hor muia-karet.
* War-za ! war-za, etc.
* Pedomp ur wez c’hoaz, kent monet,
* En iliz m’omp bet badeet,
* Ha war beïo hor zado koz,
* ’Zo gant Doue ’n he Varadoz.
* War-za ! war-za ! etc.
* Eomp brema, leun a fianz,
* D’emganna ewit Breïz ha Franz,
* Rag Doue a harpo bepred
* Ar Fransijenn, ar Vretoned.
* War-za ! war-za ! etc.
* Hep keun ec’h ouveo merwel,
* Ann hini ec’h a d’ar brezel
* Ewit he vro ha fe he dad ;
* Doue hen digommerro mad.
* War-za ! war-za ! etc.
* Duhont a vefomp kalonek,
* Ni holl a gomz ar brezonek,
* Holl a em harpfomp ’vel breudeur,
* Bars ar gonid, ’vel ar gwalleur.
* War-za ! war-za ! etc.
* Ha mar tigwez d’ur c’hamarad
* Santoud he galon o fallàd,
* Ra grogo stard ’n he vuzello,
* Ra vô ann tan en he zello !
* War-za ! war-za ! etc.
* Rèd eo trec’hi ! rèd eo trec’hi !
* Skoët, kroget evel ur c’hi ;
* Mar na lac’het, vefet lac’het ;
* Béed ’vel bleizdi kounnaret !
* War-za ! war-za ! etc.
* Penoz kredi distroï d’ho prò ,
* Mar kollet ? Gwell’ è ar maro.
* Sevel ho penn na gredfac’h ket,
* Da zellet ann heaul binniget.
* War-za ! war-za ! etc.
* Pa zistrofet euz ar brezel,
* Goude gonid, da Vreiz-izel,
* Ann holl neuze ho pinnigo,
* Ar re-goz, ar vugaligo.
* War-za ! war-za ! etc.
* Kanet ’vefet bars ar gwerzio,
* Ha dre-holl, bars ar pardonio,
* ’Trofet penno ar merc’hed koant,
* Hag holl, holl, ho defo d’ac’h c’hoant.
* War-za ! war-za ! etc.
* Mar marwet, ho maro ’vô kaer,
* Hag ho hano, en peb-amzer,
* Ebars ar vro ma’z oc’h ganet
* A vô meulet, a vô kanet.
* War-za ! war-za ! etc.
* Hag a-benn kant vloaz, ha pelloc’h,
* Evelhenn ’komzfer ac’hanoc’h :
* — « Ar re-ze a oa potred vad !
* » Ar ré-ze ’wie roï ho goad ! »
* War-za ! war-za ! etc.
* Hag evel gwez-all hon tado,
* En gwerzio kaer hag a bâdo
* Ebars ar vrò keit hag ar bed,
* ’Vefet kanet gant ar Barzed.
* War-za ! war-za ! etc.
* Ah ! kent ewit bewa gant mez,
* A rofemp hor buhe kant gwez !
* Emgannomp ’ta ’vel ar re goz,
* Doue da roï d’imp he vennoz ! —
* War-za ! war-za ! potred-vad Breiz,
* Wit harpa ho pro hag ho feiz ! —
                                                 F.-M. Ann Huel.
             Plouaret. 22 Eost 1870.
# Exhortation da vont alies d’ar retret

| ◄ Chapelet ar gurunen eus ar Verc’hes | Exhortation da vont alies d’ar retret | Pedennic devot ► |
EVit beva en graç Doue, Ha diouz pec’het renta pur hoc’h ene, N’hoc’h eus nemet mont aviziou D’ar retret, o pellat diouz hoc’h oll sourciou. Peb-hini a ell er retret
Ober ato ur profit bras meurbet ; Dreizi e chenj ar re vechant, Hac ar re vad a zeu d’en em renta fervant. Ne deus nicun, pa ve so-quen
An devota pe ar parfeta den N’en deffe izom aviziou
Da zont d’en em regli dre voyen retrejou. En trein ordinal ar vuez Ne sonjomp quet en hor silvidiguez
Nemet evel en urs dremen, Hep lacat un urs vad er pez so disordren. Beuzet en traou exterieur,
E neglijomp a re interieur, Hac e ienaomp en oræson, O tont da veza laich ha ponner a galon. Mæs er retret e velomp scler
Bete so quen hor pec’hejou dister: Eno e reomp reflexion Var hon oll defautou gant guir attantion. Digoret vez hon daoulagad Evit anaout an danjerou erfad, Eno e clascomp remejou Da viret na gouezemp er memes pec’hejou. Eno e teuomp da repari
Hor ferveur guenta, memes d’he c’hrisqui :
Hac ar retret eo a ra Ma teu da veza sænt ar bec’herien vrassa ? Goude-se mar bez question
Da c’hout pehini ve hor vocation, Eno e consultomp Doue, Hac e ra deomp anaout he volontez ive. Eno e teu da gomz ouzomp : Ha da squilla cals a c’hraçou varnomp :
Eguis ur roue gant he vignon
E tret eno Doue gueneomp en hor c’halon. Chetu he desteni ama : M’ho cunduo d’ar retret, emeza, Hac eno en meur a fæçon Me a gomso ouzoc’h en gouelet ho calon. Ha rac-se bolontez Doue
Hac ar profit a dennac’h d’hoc’h ene
Hoc’h oblij da vont d’ar retret, Hep en em arreti var digarez ebet. En exempl eus ar sænt memes, Pere a iea d’ar retret alies, A dleffe ho persuadi
E ve mad deoc’h mont aviziou enhi. Ar pez ho confi d’he ober, Ar muia tont eo exempl hor Salver, En em denne a douez an dud
Lies a veich ive da vont er solitud Ha n’en deveus en tremenet
Meur a nosvez o pidi er retret ? En hi soquen ec’h operas, Pa edo er bed-ma, cals a vysteriou bras. Vardro ar fin eus he vuez
E reas unan en spaç a zaou-uguent dez, O tisquez deomp eo ar retret
Ur voyen da veva en graç Doue bepret. Mar deo ar sænt gant hor Salver Hac hi pegueit edont diouz an danjer, A reas quellies ar retret,
E tlei[t]-hu he ober gant cals mui a sujet ? C’houi pehini, siouas, a gouez
En un nombr bras a bec’hejou bemdez, Ouspen ma’z oc’h quen dissipet Ha quer pell diouz Doue gant sourciou ar bed. Ac’han evit conclusion, Grit, me ho ped, ar resolution
Da vont un tu, mar deus moyen, Da ober ur retret bep bloas hivisiquen.. Ho silvidiguez martese
A so staguet ouz ar retrejou-se : Ha pet, siouaz, a so collet
En deffot beza grêt a-viziou a retret ! Mæs ebars ma’z eo d’he ober
List a gostez peb sourci, peb affer, Evit ma c’hellot lavaret: Va c’halon a so deoc’h, va Doue, preparet. Ur guir voyen vezo hounnez
En graç Doue da gundui ho puez, Ha da gaout ur maro santel, Evit erruout dreizi er vuez eternel. Amen.
# Evnig Krec’h Simon

Oberennoù damheñvel pe handelvoù all zo ivez, gwelout Envnic Crec’h-Simon.
| ◄ Rene Lambal | Evnig Krec’h Simon | Langidik ► |
* Tostaet, yaouankiz, hag e klewfet kanan
* Eur zon divertisant ’zo savet er bla-man.
TRADUCTION. — Approchez, jeunesse, et vous entendrez chanter — Une chanson divertissante composée cette année.
Eadem.
# Exercice de noz

| ◄ En Examen pamdiêc particuliér | Exercice de noz | Ag er Govézion ► |
EL ma ta pep-tra ag en Eutru Doué, pep-tra e zeli tennein d’en Eutru Doué. Dré zou é teliamb commance hac achihue pep-tra. Mar dé deliet temb enta commance hun deuéh dré obér de Zoué ur sacrifice a hanamb hun hunan, hac a guement-tra e rehemb durand en dé, é ma just ehué ma en achiuehemb dré er santimanteu a drugairé deliet d’er madeu ha græceu hun nès receuet guet é vadeleah durand en dé-cé, ha dré ur gùir glahar en dout ean offancet. Rac-cé ne zeliér jamæs manquein a obér en examen a gouciance quênt monet de gousquet. Goudé en dout groeit er pedenneu eit trugairécat en Eutru Doué ag en ol græceu hun nès receuet guet-ou en dè-cé ; goudé en dout goulennet sclerdér eit hanàuein hun fauteu, ha goudé en dout hum arrestet un nebedic amzér d’examinein hun houciance, queméramb er brassan glahar e vou possibl démb én ur obér un act a gontrition. Ret-é laret litanieu er Uériés, hum recommandein de sant Jojeb, de sant Joachim, de santes Anna, d’hun Æl-mad ha de sant Miquel-Arhæl, d’hun Zad seraphiq sant Françæs, de santés Clair ha d’en ol Sænt ha Santézet ag en drivet-Urh, ha pedein eit en ineanneu ag er purgatoér, hac eit er-ré vihue mé ma deliet pedein eit-ai. Preparet nezé er matiér a hou méditation eit en trenoz, hum zihusquet guet er brassan modesti e vou possibl deoh, guet eah a rein goal exampl de hanni : é hanhue Doué, eveheit gæt sourci bras doh er poént-cé. Beah sourciabl ag er modestis dres pep-tra : doh hum zihusquein chonget én hou tihusquou er marhue a guement-tra e hoès ar en doar a pe chongehet bihannan. Oueméret deur beniguet, asperget hou culé, hum groézet ha dalhet de chongeal én un dra vat benac bet que ne vehet cousquet, èl ér matiér a hou méditation abèn en trenoz, pé ér pedair fin dehuéhan, pé ér gontrition, pé én ur vertu benac.
# Evnig Saint-Nikolaz

Oberennoù damheñvel pe handelvoù all zo ivez, gwelout Envnic Saint-Nicolas.
| ◄ An Evnig Rouz | Evnig Saint-Nikolaz | Ar Verjeren hag an Den-Jentil ► |
* Tostaet, tud yaouank, hag e klevfet kanan,
* Hag e klevfet kanan
* Eur zon divertisant ’zo savet er bla-man,
* Ironlette lon la, Tra la la la,
* Ironlette lon la, Tra la la la !
TRADUCTION. — Approchez, jeunes gens, et vous entendrez chanter, — Et vous entendrez chanter — Une chanson divertissante, qui a été levée cette année, — Ironlette lon la, etc.
Chanté par Maria Raoul, Port-Blanc.
* Pa oan war-dro triwac’h vla peotramant ’velse
* Me oa chomet ’barz ar ger, hep mont biskoaz d’o c’he.
TRADUCTION. — Quand j’étais autour de dix-huit ans ou à peu près, — J’étais restée à la maison sans aller jamais nulle part.
Chanté par Louise Méhauté, Trégonneau. Phono Y. le Moal.
# Miz Mae

Jezuz-Krist, war ann douar, a zeskaz daouzek den, Hag ho c’hasaz dre ar bed da brezeg he lezen ; Hogen, e-touez ann daouzek ne oe nemed unan A gouskaz war he galoun, ann abostol sant Iann.
Daouzek miz a zo ivez enn eur bloaz, goud a ret ; Unan hep-ken anezho a zo dre holl karet, Rag, evel ann Ebestel, et tigas kelou mad D’ann dud koz, d’ar glanvourien ha dillad kaer d’ar c’hoad.
Baledet dre ar prajou hag e welfot traou koant, N’ho c’hefot ked er staliou na gand aour nag arc’hant : Piou en deuz galloud awalc’h da ober burzudou Evel ar re ra Doue pa zispak ar bleuniou ?
Ne welann, war ann douar, netra o choum kousket, Ar gwez a oa noaz-maro adarre zo gwisket ; Diouc’h ar c’hrisien d’ar skouriou, evel e korff ann den, Ar seo a red hag a ra displega d’ann delien.
Sellid ouc’h al laboused ha klevit ho zoniou, Pep-hini, hep dale pell, a glask he venviou : Aman zo eur masouner ha du-hond eur c’halvez, Bez a zo pillaouerien o tibab er menez.
Ped palez a zo breman dre ar bed holl savet ? Petra a dremen enn-ho ? Allaz ! ne ouzonn ket ! Eur vi bravik da genta, goude eunn evn bihan, Ha war dreuzou ar palez ann tad d’ar vamm a gan.
Ar babig a zo bleveg hag a zigor he vek ; Ann tad mager a dosta gand eur c’houil du kornek ; Tamm breman ha tamm goude ar c’houil a vo debret, Hag ar babig a gousko e deeun ann neiz kuzet.
Pa-z-eo kre he ziouaskel ha sklear he zaoulagad, Pa boez mad war he ziou c’har, pa anavez he dad, E teu soun war ann treuzou, ha, gand eur zell nec’het, En em laka da nijal hag e oar klask he voed.
Deomp breman d’ann ilizou, palesiou kaer savet, D’ann hini a zo roue da rouanez ar bed ; Petra, e pad ar miz man, a zo enn-ho ouc’h-penn ? Eunn troun ha war-n-han Mari kaer gand he c’hurunen.
Ha da betra, kristenien, rei eur gurunen aour D’eur werc’hez a oe ganet ha maget gand tud paour ? Evit petra eo hanvet ar miz man miz Mari, Ha da betra mont bemnoz da stouet dirag-hi !
Mari a ioa Rouanez e kreiz ar baourente, Hag ebarz enn he lignez e oe meur a roue ; Ne-ket madou ann douar a ro ann euruzted, Ha Gwerc’hez baour Nazareth a n‘em blije kuzet.
En em lakait izel hag e viot savet, Setu petra c’hoarvezaz, ha ne gretec’h-hu ket ; Eunn arc’hel, a berz Doue, eunn deiz a ziskennaz Evid digas da Vari nevezentiou braz !
Setu-hi mamm da Jezuz ha pried d’ann Dreinded ; Setu-hi great rouanez hag enn env kuruned ; Ann Iliz santel romen a gan he meuleudi, Ha c’houi, dirag he aoter, ar Regina Cœli.
Ar Werc’hez pa ve pedet a ra, evel miz Mae, Da gement a ve maro beva iac’h adarre ; Kalon hudur ar pec’her, gand he gras a walc’ho ; Da vouez ann Aotrou Doue vel bleun e tigoro.
Eur Rouanez galloudek ez eo eta Mari, Ha ne dleomp ket skuiza morse ouz he fedi ; Beva a ra hon ene gant bara ann ele, Hag a rai d’ezha nijal da varadoz Doue.
Kristenien, hastit sevel aoteriou d‘ar Werc’hez, Hag evit plijoud d’ezhi, lakait hoc’h evez ; Karit ho iliz parrez hag ho Person ive, Ha na espernit netra da vravaat ti Doue !
I. M. ar Iann
# Minour Treourin

| ◄ Er verh iouank dissent | Minour Tréourin | Er haih Françès  ► |
* 1. — Minour Bodlan a Dréourin (ter)
* E larent e oé ur pautr fin ;
* 2. — Ur pautr fin ha sur n’en dé ket,
* E klah tompein ma bet trompet :
* 3. — E klah ’n devout ur vinouréz,
* Ean en dès bet ur vigulez.
* 4. — Hag ur viguléz en dès bet,
* Ha n’hi dès chet a zaneget.
* 5. — Ha n’hi dès chet a zaneget,
* Nameit ur gobrig a biar skouet ;
* 6. — Nameit ur gobrig a biar skouet,
* Ha hoah n’en dé ket gouniet.
* 7. — « Me Ferson, dein é larahet,
* « Ha m’hi hemér pé ne hrein ket.
* 8. — « Y a kemér hi ha te vou fin,
* « Eit bout mestréz é Tréourin.
* 9. — « É Tréourin mestréz e vou,
* « Mestréz perpet tré mé viùou.
* 10. — « Deustou n’en dé meit biguléz
* « D’id é talou ur vinourez.
* 11. — « Dereit, Perrin, en alhuéieu,
* « Kerhet de choéj hou s’habideu.
* 12. — « Choéjet er ré e garehet,
* « Pe ne huès chet a zaneget ;
* 13. — « Pe ne huès chet a zaneget,
* « Nameit ur gobrig a biar skouet
* 14. — « Nameit ur gobrig a biar skouet,
* « Ha hoah n’en dé ket gouniet.